CELEX: 32005D0685
Language: lv
Date: 2005-07-22 00:00:00
Title: 2005/685/EK: Komisijas Lēmums (2005. gada 22. jūlijs), ar kuru dažām dalībvalstīm piešķir atbrīvojumus attiecībā uz statistiku, kas jāapkopo par 2004. un 2006. pārskata gadu atbilstīgi Regulai (EK) Nr. 1450/2004 (izziņots ar dokumenta numuru K(2005) 2772)   (Dokuments attiecas uz EEZ)

8.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 264/1
            
         
      KOMISIJAS LĒMUMS
   
   (2005. gada 22. jūlijs),
   ar kuru dažām dalībvalstīm piešķir atbrīvojumus attiecībā uz statistiku, kas jāapkopo par 2004. un 2006. pārskata gadu atbilstīgi Regulai (EK) Nr. 1450/2004
   
      (izziņots ar dokumenta numuru K(2005) 2772)
   
   (Autentiski ir tikai teksti franču, vācu, grieķu, itāļu, un maltiešu, valodā)
   (Dokuments attiecas uz EEZ)
   (2005/685/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2004. gada 13. augusta Regulu (EK) Nr. 1450/2004, ar ko īsteno Eiropas Parlamenta un Padomes Lēmumu Nr. 1608/2003/EK par Kopienas jauninājumu statistikas izstrādāšanu un pilnveidošanu (1), un jo īpaši tās pielikuma 8. iedaļu,
   tā kā:
   
               (1)
            
            
               Regulā (EK) Nr. 1450/2004 ir ietverts pamatprincipu — kopīgu standartu, definīciju un klasifikāciju — kopums Kopienas jauninājumu statistikas savākšanai, lai no dalībvalstīm iegūtu augstas kvalitātes statistikas rezultātus, kuri ir saskaņā ar šiem standartiem, definīcijām un klasifikāciju.
            
         
               (2)
            
            
               Regulas (EK) Nr. 1450/2004 pielikuma 8. iedaļā paredzēts, ka, ciktāl ir vajadzīgi nozīmīgi pielāgojumi valsts statistikas sistēmā, Komisija var piešķirt dalībvalstīm atbrīvojumus attiecībā uz statistiku, kuru apkopo par 2004. pārskata gadu. Papildu atbrīvojumus var piešķirt attiecībā uz ekonomiskās darbības klasifikāciju atbilstīgi NACE 1.1. red. vai 2006. pārskata gada statistikas iedalījumu lieluma klasēm.
            
         
               (3)
            
            
               Šādus atbrīvojumus ir pieprasījušas Grieķijas, Francijas, Maltas, Itālijas un Austrijas attiecīgās iestādes.
            
         
               (4)
            
            
               Saskaņā ar Komisijas (Statistikas biroja) saņemto informāciju attiecīgo dalībvalstu pieprasījumi ir iesniegti tādēļ, ka tām jāizdara nozīmīgas izmaiņas to statistikas sistēmā.
            
         
               (5)
            
            
               Tādēļ pieprasītie atbrīvojumi jāpiešķir,
            
         IR PIEŅĒMUSI ŠO LĒMUMU.
   1. pants
   Grieķijai, Francijai, Itālijai, Maltai un Austrijai tiek piešķirti šā lēmuma pielikumā noteiktie atbrīvojumi.
   2. pants
   Šis lēmums ir adresēts Grieķijas Republikai, Francijas Republikai, Itālijas Republikai, Maltas Republikai un Austrijas Republikai.
   
      Briselē, 2005. gada 22. jūlijā
      
         
            Komisijas vārdā —
         
         
            Komisijas loceklis
         
         Joaquín ALMUNIA
         
      
   
   
      (1)  OV L 267, 14.8.2004., 32. lpp.
   
   
      PIELIKUMS
      PIEŠĶIRTIE ATBRĪVOJUMI
      
                  Valsts
               
               
                   
               
            
                  Grieķija
               
               
                  Attiecībā uz Kopienas jauninājumu statistiku, kas jāapkopo par 2004. pārskata gadu: Regulas (EK) Nr. 1450/2004 6. iedaļā minētais nosūtīšanas termiņš ir 20 mēneši, nevis 18 mēneši
               
            
                  Francija
               
               
                  Attiecībā uz Kopienas jauninājumu statistiku, kas jāapkopo par 2006. pārskata gadu: attiecībā uz visiem rezultātiem, izņemot tos, kas saistās ar NACE 1.1. red. D iedaļu un 10–49 darbinieku lieluma klasi
               
            
                  Itālija
               
               
                  Attiecībā uz Kopienas jauninājumu statistiku, kas jāapkopo par 2006. pārskata gadu: rezultātus nesadala pēc ekonomiskās darbības veidiem saskaņā ar NACE 1.1. red. vai pēc lieluma klases
               
            
                  Malta
               
               
                  Attiecībā uz Kopienas jauninājumu statistiku, kas jāapkopo par 2004. pārskata gadu: nav jānosūta nekādi rezultāti
                  Attiecībā uz Kopienas jauninājumu statistiku, kas jāapkopo par 2006. pārskata gadu: rezultātus nesadala pēc ekonomiskās darbības veidiem saskaņā ar NACE 1.1. red. vai pēc lieluma klases
               
            
                  Austrija
               
               
                  Attiecībā uz Kopienas jauninājumu statistiku, kas jāapkopo par 2004. pārskata gadu: pārskata gads ir 2005. gads, nevis 2004. gads